Rym a GodkaMy chcymy pamiyntać ta nasza godka Jak nóm prawioła óma , ópa ,ciotka Eli wszysko pódzie we zapómniynie Eli jak umrzymy ze godki ciynie
Kej sie trefiymy?
Kej sie trefiymy na "Ślōnski Gŏdce"
Kej ruszy nasze szkryflanie
Kej fajnych ludzi nōm przybydzie
Kej no kej to nastanie?
Myśla że styknie że ktoś sam kliknie
Myśla że tymat tyż bydzie
Myśla że gŏdka ludzi kupluje
Myśla że ślōnskość niy w biydzie!
- -
Trefiymy sie tukej na naszyj szteli
Kaj ślōnsko gŏdka zŏwdy weseli
Kaj cimpel na dachu kaj nasze strōmy
Familok i hołdy wszysko to znomy
- -
Trefiymy sie tukej kaj kamrat kamratka
Z kołoczym swiyżym zaklupie sōmsiadka
Trefiymy sie tukej przi naszym byfyju
We kuchni przi stole ze szolkom tyju
- -
Trefiymy sie tukej z gŏdkom nōm lepi
Trefiymy sie tukej kej i rym krzepi
Trefiymy sie tukej bo my to chcymy
Trefiymy sie tukej bo Ślōnsk miłujymy
- -
Trefiymy sie tukej na ślōnski szteli
Kaj " Ślōnsko Gŏdka" mo przyjŏcieli
Kaj żodyn niy stynko i niy marudzi
Kaj szpas ze ludźmi - kaj szpas dlŏ ludzi!
- -
Barbara Politaj
szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn unk szl_Latn szl_Latn szl_Latn szl_Latn unk szl_Latn szl_Latn szl_Latn szl_Latn unk szl_Latn szl_Latn szl_Latn szl_Latn unk szl_Latn szl_Latn szl_Latn szl_Latn unk zho_Hans